আদর্শ মহা‌বিদ্যালয়, দিনাজপুর

আদর্শ মহা‌বিদ্যালয়, দিনাজপুর বাংলাদেশের দিনাজপুর জেলার একটি বেসরকারি মহাবিদ্যালয়। এটি সদর উপজেলার উত্তর ঘাসি পাড়া এলাকায় অবস্থিত এবং ১ সেপ্টেম্বর, ১৯৬৯ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স এবং ১৩টি বিষয়ে স্নাতক (সম্মান) কোর্স চালু আছে। ২০২৫ সালের তথ্য অনুযায়ী, এখানে মোট ৪,১৮০ জন শিক্ষার্থী অধ্যয়ন করছে।

ইতিহাস
১৯৬৭ সালে তৎকালীন এস. এন. কলেজ (সুরেন্দ্র নাথ কলেজ) দিনাজপুর শহরের সুইহারীতে স্থানান্তরিত হয়ে দিনাজপুর সরকারি কলেজ হিসেবে প্রতিষ্ঠিত হয়। এর ফলে দিনাজপুর শহরে একটি নতুন কলেজ স্থাপনের দাবি ওঠে এবং ১৯৬৯ সালের ১ সেপ্টেম্বর দিনাজপুর শহরের ঘাসিপাড়া মহল্লায় আদর্শ মহাবিদ্যালয় প্রতিষ্ঠিত হয়।

উপলব্ধ কোর্স
বর্তমানে প্রতিষ্ঠানটি দিনাজপুর শিক্ষা বোর্ডের অধীনে উচ্চ মাধ্যমিক, কারিগরি বোর্ডের অধীনে এইচ.এস.সি. (ব্যবসায় ব্যবস্থাপনা), এবং জাতীয় বিশ্ববিদ্যালয়ের অধীনে ডিগ্রি (পাস) ও স্নাতক (সম্মান) পর্যায়ে শিক্ষা কার্যক্রম পরিচালনা করে।
 উচ্চ মাধ্যমিক
 বিজ্ঞান
 মানবিক
 বানিজ্য
 স্নাতক (পাস) কোর্স
 বিএ (পাস)
 বিবিএস (পাস)
 বিএসএস (পাস)
 বি.এসসি (পাস)
 স্নাতক (সম্মান) কোর্স
 হিসাববিজ্ঞান
 বাংলা
 উদ্ভিদবিদ্যা
 রসায়ন
 ইংরেজি
 ইসলামিক ইতিহাস ও সংস্কৃতি
 ব্যবস্থাপনা
 মার্কেটিং
 দর্শন
 পদার্থবিদ্যা
 রাষ্ট্রবিজ্ঞান
 সমাজকর্ম
 প্রাণিবিদ্যা
ফলাফল
২০০৯ থেকে ২০২৫ পর্যন্ত এইচএসসি পরীক্ষায় মোট অংশগ্রহণ করেছে ১০,৭৫৩ জন, পাস করেছে ৭,৫০৭ জন, ফেল করেছে ৩২৪৬ জন, এ+ পেয়েছে ১৭৩ জন, শতকরা পাস করেছে ৬৯.৮১%, শতকরা এ+ পেয়েছে ১.৬১ %।

র‍্যাংকিং
২০১৮ সালে জাতীয় বিশ্ববিদ্যালয়ের কলেজ র‍্যাংকিংয়ে রংপুর অঞ্চলের সেরা দশটি কলেজের মধ্যে একটি হিসেবে স্বীকৃতি দেওয়া হয়।

তথ্যসূত্র

বহিঃসংযোগ

বিষয়শ্রেণী:দিনাজপুর জেলার মহাবিদ্যালয়
বিষয়শ্রেণী:১৯৬৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়